Zoran Lukić

Zoran Lukić (s. 27. marraskuuta 1956) on jugoslavialaissyntyinen ruotsalainen jalkapallovalmentaja ja entinen pelaaja. Tammikuusta 2020 lähtien hän on toiminut Sundbybergs BK:n päävalmentajana. ==Ura pelaajana== Lukić pelasi urallaan FK Sarajevossa Jugoslaviassa sekä itävaltalaisseuroissa VfB Admira Wackerissa ja Favoritner AC:ssä ennen tuloaan Ruotsiin 1989. Hän pelasi pienessä ruotsalaisseurassa Nykvarns IF:ssä. Lukić pelasi urallaan myös Jugoslavian maajoukkueessa kolme A-maaottelua. ==Ura valmentajana== Lukić aloitti valmennusuransa tukholmalaisseura Djurgårdens IF:n juniorivalmentajana 1993. Vuonna 1999 hän otti yhdessä Sören Åkebyn kanssa Superettaniin pudonneen seuran edustusjoukkueen valmennusvastuun. He johdattivat seuran takaisin Allsvenskaniin kauden 2000 päätteeksi ja Ruotsin mestariksi kausilla 2002 ja 2003. Mestaruuskausien jälkeen Åkeby jätti seuran ja siirtyi valmentamaan Tanskaan. Kaudella 2004 Lukić toimi yksin joukkueen päävalmentajana, mutta menestys ei ollut aikaisempien vuosien tasoa. 12 sarjakierroksen jälkeen Lukić saikin potkut tehtävistä. Kaudeksi 2005 Lukić siirtyi Örgryte IS:n päävalmentajaksi. Debyyttikausi oli menestyksekäs ja Örgryte säilytti sarjapaikkansa ollen Allsvenskanissa yhdeksäs. Kaudella 2006 menestys oli kuitenkin vaisumpaa ja yhdeksän sarjakierroksen jälkeen Lukić sai potkut Örgryten kerättyä vain kolme pistettä. Myöhemmin samana vuonna hän siirtyi Superettanissa pelanneen Qviding FIF:n päävalmentajaksi. Zoran Lukic ny tränare i Qviding Hän ei kuitenkaan onnistunut pelastamaan seuraa putoamiselta, vaan Qviding jäi jumboksi ja putosi Superettanista. Visiitti Division 1 Södrassa jäi kuitenkin yhteen kauteen ja seura palasi jälleen kaudeksi 2008 Superettaniin. Joulukuussa 2008 Lukić palasi takaisin Djurgårdens IF:n organisaatioon. Hän aloittaa tammikuussa 2009 seuran päävalmentajana yhdessä Andrée Jeglertzin kanssa. Lukić vastaa hyökkäyspelistä ja tekniikkavalmennuksesta, Jeglertz pelisysteemistä ja puolustuksesta. Jeglertz och Lukic tränar Djugården Yhteistyö ei kuitenkaan sujunut toivotulla tavalla ja Djurgårdenin kausi Allsvenskanissa alkoi surkeasti. Lopulta Lukić jätti tehtävänsä kesäkuun alussa. Zoran Lukic lämnar Djurgården Syyskuussa 2009 Lukić palasi vanhaan seuraansa Qvidingiin konsulttitehtäviin. Zoran Lukic återvänder till Qviding Elokuussa 2010 hän siirtyi IFK Lidingön P97-poikajoukkueen päävalmentajaksi. Zoran Lukic blir tränare för P97-lag Marraskuussa 2011 Lukićista tuli vuoden 2012 alusta alkaen IFK Lidingön edustusjoukkueen päävalmentaja. Lukic tar över IFK Lidingö - vill ta med sig Blomqvist Lukić valmensi Ruotsin alasarjoissa pelannutta seuraa kolme kautta. Tammikuussa 2015 hän siirtyi Syrianskan U19-juniorijoukkueen valmentajaksi.Zoran Lukic klar för Superettanklubb Elokuussa 2016 Lukić palasi valmentajaksi aikuisten tasolle, kun hänestä tuli Superettanin putoamiskamppailuun vajonneen Ljungskilen päävalmentaja.Allsvensk profil tar över krisklubben Kokenut Lukić ei onnistunut nostamaan seuraa pois putoamisviivan alapuolelta, vaan seura putosi kauden jälkeen Division 1:een. Lukić jätti tehtävänsä kauden jälkeen.Efter degraderingen - ingen fortsättning för Lukic i Ljungskile Tammikuussa 2020 Lukić aloitti Ruotsin 3. sarjatasolla pelaavan Sundbybergs BK:n päävalmentajana.Zoran Lukic, ny tränare för Herrlaget ===Meriitit valmentajana=== * Ruotsin mestaruus (2): 2002, 2003 **Hopeaa: 2001 * Ruotsin Cup: 2003 * Superettan: 2000 * Division 1: 2007 * Ruotsin vuoden valmentaja (2): 2002, 2003 (yhdessä Sören Åkebyn kanssa) ==Lähteet== Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Jugoslavialaiset jalkapalloilijat Luokka:Vuonna 1956 syntyneet Luokka:Elävät henkilöt